**อาลี มาห์ดิ มูฮัมหมัด** (โซมาลี: *Cali Mahdi Maxamed*, อาหรับ: علي مهدي محمد); 1 มกราคม พ.ศ. 2482 – 10 มีนาคม พ.ศ. 2564) เป็นผู้ประกอบการและนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียตั้งแต่ มกราคม พ.ศ. 2534 – มกราคม พ.ศ. 2540

มูฮัมหมัดขึ้นสู่อำนาจหลังจากที่คองเกรสสหโซมาลี องค์การทางทหารของเขากับพันธมิตรกลุ่มต่อต้านติดอาวุธอื่น สามารถปลดประธานาธิบดีไซอัด บาร์รีผู้ครองอำนาจอย่างยาวนาน อย่างไรก็ตามมูฮัมหมัดไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ

ชีวิตช่วงต้น
------------

มูฮัมหมัดเกิดเมื่อ ค.ศ. 1939 ที่โจวฮาร์ซึ่งเป็นเมืองเกษตรกรรมทางตอนใต้ของภูมิภาคชาเบลกลาง (ซึ่งต่อมากลายเป็นอาณานิคมของอิตาลีและรู้จักกันในชื่ออิตาเลียนโซมาลีแลนด์) ครอบครัวของเขามีเชื้อสายอับกัลฮาวิยี

อาชีพ
-----

### คองเกรสสหโซมาลี

ดูบทความหลักที่: การปฏิวัติโซมาเลีย และ คองเกรสสหโซมาลี
มูฮัมหมัดเริ่มต้นอาชีพในฐานะนักธุรกิจ โดยทำงานบริษัทอิสระแห่งหนึ่งที่โมกาดิชู ต่อมา เขาได้เข้าสู่อาชีพการเมืองใน ค.ศ. 1968 เพื่อแย่งชิงที่นั่งตำแหน่งสมาชิกสภาผู้แทนราษฎรโมกาดิชู

หลังจากประสบความล้มเหลวในแคมเปญโอกาเดนเมื่อปลายทศวรรษ 1970 ไซอัด บาร์รีได้จับกุมรัฐบาลและเจ้าหน้าที่ทหารเนื่องจากสงสัยในเหตุรัฐประหาร 1978 ที่ก่อไม่สำเร็จ ประชาชนส่วนใหญ่ที่คิดการกบฏถูกตัดสินให้ประหารชีวิต อย่างไรก็ตาม เจ้าหน้าที่ทหารส่วนหนึ่งหลบหนีไปต่างประเทศและก่อตั้งกลุ่มทางการเมืองเพื่อขับไล่รัฐบาลบาร์รี

ปลายทศวรรษ 1980 รัฐบาลบาร์รีตกต่ำลงเพื่อการปกครองที่เป็นเผด็จการและมีการเคลื่อนไหวที่สนับสนุนเดิร์กซึ่งเป็นกลุ่มคอมมิวนิสต์ในเอธิโอเปีย สิ่งนี้นำไปสู่สงครามกลางเมืองโซมาเลียใน ค.ศ. 1991 ซึ่งนับเป็นจุดสิ้นสุดของรัฐบาลบาร์รีและการแตกสลายของกองทัพแห่งชาติโซมาเลีย (SNA) กลุ่มที่ต่อต้านบาร์รีเริ่มมีบทบาทและอำนาจทางการเมือง กองกำลังติดอาวุธที่นำโดยผู้บัญชาการคองเกรสสหโซมาลี (USC) อย่างอาลี มาห์ดิ มูฮัมหมัด และนายพลอย่างมูฮัมหมัด ฟาราห์ ไอดิด เกิดความขัดแย้งจากการแย่งชิงอำนาจในการปกครองเมืองหลวง

### ประธานาธิบดีโซมาเลีย

ในการประชุมนานาชาติหลายครั้งที่จัดขึ้นที่ประเทศเพื่อนบ้านอย่างจิบูติเมื่อ ค.ศ. 1991 ไอดิด นายพลคองเกรสสหโซมาลี ประกาศคว่ำบาตรการประชุมครั้งแรก และจากการที่มูฮัมหมัดได้รับความชอบธรรมจากการประชุมที่จิบูติ ทำให่เขาได้รับการรับรองจากนานาชาติในฐานะประธานาธิบดีโซมาเลียคนใหม่ จิบูติ, อียิปต์, ซาอุดีอาระเบีย และอิตาลี เป็นประเทศที่ขยายการรับรองในการบริหารของมูฮัมหมัด อย่างไรก็ตาม เขาไม่สามารถที่จะใช้อำนาจของเขาเกินกว่าส่วนของเมืองหลวงได้ อำนาจได้รับการแทนที่โดยผู้นำกลุ่มอื่น ๆ ในภาคใต้ ครึ่งหนึ่งของประเทศ และโดยหน่วยงานของดินแดนปกครองตนเองในภาคเหนือ การแข่งขันเพื่ออิทธิพลและทรัพยากรระหว่างมูฮัมหมัดกับไอดิดดำเนินเรื่อยมาระหว่าง ค.ศ. 1992–95 ซึ่งเป็นช่วงที่สหประชาชาติเข้ามาทำภารกิจในโซมาเลีย (UNOSOM I, UNOSOM II, และ UNITAF) จนกระทั่งไอดิดเสียชีวิตใน ค.ศ. 1996

ค.ศ. 2000 มูฮัมหมัดเข้าร่วมการประชุมอีกครั้งที่จิบูติ เขาเสียตำแหน่งประธานาธิบดีให้กับอับดิคาซิม ซาลาด ฮัสซัน อดีตรัฐมนตรีว่าการกระทรวงมหาดไทยและรัฐมนตรีว่าการกระทรวงการคลังในรัฐบาลของบาร์รี มูฮัมหมัดได้กล่าวยอมรับผลการเลือกตั้งและจะช่วยสนับสนุนการทำงานร่วมกับประธานาธิบดีคนใหม่

วันที่ 10 มีนาคม 2021 เขาเสียชีวิตที่ไนโรบีในเคนยา หลังจากติดเชื้อไวรัสโควิด–19

อ้างอิง
-------

1. 1 2  "Somalia: Some key actors in the transitional process". IRIN. 2005-05-06. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2007-02-07.
2. 1 2  Paul Fricska, Szilard. "Harbinger of a New World Order? Humanitarian Intervention in Somalia" (PDF). University of British Columbia. คลังข้อมูลเก่าเก็บจากแหล่งเดิม (PDF)เมื่อ March 16, 2012. สืบค้นเมื่อ October 6, 2013.
3. 1 2  Metz, Helen Chapin (1993). *Somalia: a country study*. The Division. p. 155. ISBN 0844407755. สืบค้นเมื่อ June 10, 2014.
4. ↑  Whitaker's Almanack World Heads of State, 1998, Stationery Office: Roger East, page 222
5. ↑  *ARR: Arab report and record*, (Economic Features, ltd.: 1978), p.602.
6. ↑  Ahmed III, Abdul. "Brothers in Arms Part I" (PDF). WardheerNews. คลังข้อมูลเก่าเก็บจากแหล่งเดิม (PDF)เมื่อ May 3, 2012. สืบค้นเมื่อ February 28, 2012.
7. ↑  New People Media Centre, *New people*, Issues 94–105, (New People Media Centre: Comboni Missionaries, 2005).
8. ↑  Nina J. Fitzgerald, *Somalia: issues, history, and bibliography*, (Nova Publishers: 2002), p.25.
9. ↑  Library Information and Research Service, *The Middle East: Abstracts and index*, Volume 2, (Library Information and Research Service: 1999), p.327.
10. ↑  "Former Somali president Ali Mahdi dies in Nairobi". *Citizentv.co.ke*. สืบค้นเมื่อ March 11, 2021.

| ก่อนหน้า |  | อาลี มาห์ดิ มูฮัมหมัด |  | ถัดไป |
| --- | --- | --- | --- | --- |
| **ไซอัด บาร์รี** |  | **ประธานาธิบดีโซมาเลีย** (27 มกราคม พ.ศ. 2534-3 มกราคม พ.ศ. 2540) |  | **ว่าง-ดำรงตำแหน่งต่อไปโดยอับดิคาซิม ซาลาด ฮัสซัน** |

| * ด
* ค
* ก
โซมาเลีย ประธานาธิบดีโซมาเลีย (รายชื่อ) |
| --- |
| สาธารณรัฐโซมาลี (2503–2512) | 
* เอเดน อับดี
* อับดิราชิด เชอมาร์กี
* ชีค มุคฮ์ทาร์\*

 | ตราประธานาธิบดีโซมาเลียตราประธานาธิบดีโซมาเลีย |
| สาธารณรัฐประชาธิปไตยโซมาลี (2512–2534) | 
* ไซอัด บาร์รี

 |
| รัฐบาลชั่วคราวโซมาเลีย (2534–2540) | 
* อาลี มาห์ดิ

 |
| รัฐบาลเปลี่ยนผ่านแห่งชาติ (2543–2547) | 
* อับดิคาซิม ซาลาด

 |
| รัฐบาลกลางเพื่อการเปลี่ยนผ่าน (2547–2555) | 
* อับดุลลาฮี ยูซุฟ
* อดาน มาโดเบ\*
* ชารีฟ อาห์เหม็ด

 |
| รัฐบาลกลางโซมาเลีย (2555–ปัจจุบัน) | 
* มูเซ อับดุลเล\*
* โมฮัมเหม็ด จาวารี\*
* ฮัสซัน ชีค
* โมฮัมเหม็ด ฟารมาโจ
* ฮัสซัน ชีค

 |
| 
* \* รักษาการ

 |